સવન એપાર્ટમેન્ટમાં રહેતા લોન કન્સલટન્ટ સુધીરભાઇ દુર્લભજીભાઇ કોઠારી (ઉ.વ.54)એ શુક્રવારે પોતાના ઘરે ઝેરી દવા પી આપઘાત કરી લીધો હતો. સુધીરભાઇઅે લખેલી 10 પેઇજની સુસાઇડનોટ ગાંધીગ્રામ પોલીસે કબજે કરી તપાસ શરૂ કરી હતી. શનિવારે આ બનાવમાં સુધીરભાઇના પત્ની હિનાબેને ગાંધીગ્રામ પોલીસ સ્ટેશનમાં ફરિયાદ નોંધાવી હતી જેમાં આરોપી તરીકે સાધુ વાસવાણી રોડ પરના ગાર્ડન સિટીમાં રહેતા રાજુ ઉર્ફે ચેતન ઉર્ફે આર.કે. કેશવલાલ પટેલ, અમદાવાદના કમલેશ જગદીશ લાલવાણી, અક્ષરવાડીમાં રહેતા કિરણ છનિયા, રાજકોટ ડિસ્ટ્રિકટ કો-ઓપરેટિવ બેંકના રિકવરી વિભાગના કર્મચારી મહેશ ચાવડા તથા અમીનમાર્ગ પર રહેતા બિપીન રૂઘાણીના નામ આપ્યા હતા.